ограничителни мерки срещу тежки нарушения на правата на човека (ОВ L 71 I, 2.3.2021 г., стр. 6).
 (3) Регламент за изпълнение (ЕС) 2021/371 на Съвета от 2 март 2021 г. за прилагане на Регламент (ЕС) 2020/1998 относно ограничителни мерки срещу тежките нарушения на правата на човека (ОВ L 71 I, 2.3.2021 г., стр. 1).
 ПРИЛОЖЕНИЕ
 Приложение I към Регламент (ЕС) 2020/1998 се изменя, както следва:
 1)
 Списъкът на физическите лица, съдържащ се в част А („Физически лица“), се изменя, както следва:
 а)
 заглавието на втората колона („Имена (транслитерация на изписването на руски език)“) се заменя с „Имена (транслитерация на латиница)“;
 б)
 заглавието на третата колона („Имена (изписване на руски език)“) се заменя с „Имена“;
 в)
 добавят се следните вписвания:
 Имена (транслитерация на латиница)
 Имена
 Идентификационни данни
 Причини за вписването
 Дата на вписване
 „5.
 ZHU Hailun
 朱海仑 (изписване на китайски език)
 Длъжност(и): Бивш заместник-председател на 13-то Народно събрание на Синдзян-уйгурския автономен район (СУАР)
 Дата на раждане: януари 1958 г.
 Място на раждане: Lianshui, Jiangsu (Китай)
 Гражданство: китайско
 Пол: мъжки
 Бивш секретар на Комитета по политически и правни въпроси на Синдзян-уйгурския автономен район (СУАР) и бивш заместник-секретар на Партийния комитет на СУАР (2016—2019 г.). Бивш заместник-председател на 13-то Народно събрание на СУАР, което е регионален законодателен орган (2019—февруари 2021 г.).
 22.3.2021 г.
 Като секретар на Комитета по политически и правни въпроси на СУАР (2016—2019 г.), Zhu Hailun е отговарял за поддържането на вътрешната сигурност и правоприлагането в СУАР. В това си качество е заемал ключова политическа позиция и е отговарял за надзора и изпълнението на широкомащабна програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства. Zhu Hailun е сочен за „архитект“ на тази програма. Поради това той носи отговорност за тежки нарушения на правата на човека в Китай, и по-специално за мащабни акции за произволно задържане на уйгури и на лица от други мюсюлмански етнически малцинства.
 Като заместник-председател на 13-то Народно събрание на СУАР (2019—февруари 2021 г.), Zhu Hailun е продължил да упражнява решаващо влияние в СУАР, където широкомащабната програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства, продължава да се прилага.
 6.
 WANG Junzheng
 王君正 (изписване на китайски език)
 Длъжност(и): Партиен секретар на Xinjiang Production and Construction Corps (XPCC) и заместник-секретар на Партийния комитет на Синдзян-уйгурския автономен район на Китай; политически комисар на XPCC и главен изпълнителен директор на China Xinjian Group
 Дата на раждане: май 1963 г.
 Място на раждане: Linyi, Shandong (Китай)
 Гражданство: китайско
 Пол: мъжки
 Партиен секретар на Xinjiang Production and Construction Corps (XPCC) и заместник-секретар на Партийния комитет на Синдзян-уйгурския автономен район (СУАР) на Китай от април 2020 г., както и политически комисар на XPCC от май 2020 г. Бивш секретар на Комитета по политически и правни въпроси на СУАР (февруари 2019 г. — септември 2020 г.). Wang Junzheng заема и други висши постове в XPCC.
 XPCC е държавна икономическа и паравоенна организация в СУАР, която упражнява административна власт и контролира икономическата дейност в Синдзян.
 22.3.2021 г.
 Като партиен секретар и политически комисар